นายกรัฐมนตรีตรวจโควิด -19 ครั้งที่ 3 ระหว่างกักตัว ผลเป็นลบ ไม่ติดเชื้อโควิด เตรียมเข้าทำเนียบ ประชุม ศบค.พรุ่งนี้
พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อม คณะทำงาน และทีมรักษาความปลอดภัย เข้ารับการตรวจเชื้อโควิด 19 ครั้งที่ 3 หลังจากทำการกักตัว ตั้งแต่วันจันทร์ที่ 5 ก.ค. ถึงวันนนี้ (15 ก.ค. ) ซึ่งทั้งสองครั้งที่ผ่านมาผลการตรวจเชื้อออกมาเป็นลบ ไม่พบการติดเชื้อโควิด 19         ล่าสุดในวันนี้ ผลการตรวจหาเชื้อ ครั้งที่ 3 พบว่านายกฯ ออกมาเป็นลบ เช่นเดียวกับ ขณะที่คณะทำงาน และทีมรักษาความปลอดภัยตรวจเชื้อ ผลเป็นลบ ไม่พบการติดเชื้อโควิด         ในวันพรุ่งนี้ 16 ก.ค. นายกรัฐมนตรีเตรียมเข้าทำงานที่ทำเนียบรัฐบาลตามปกติ โดยนายกฯ จะรับฟังการสรุปจากคณะ ศปก.ศบค. ก่อนที่จะเป็นประธานการประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา 2019 ครั้งที่ 10 /2564 ผ่านระบบวีดีโอคอนเฟอเรนซ์ ที่ตึกสันติไมตรีหลังนอกทำเนียบรัฐบาล ทั้งนี้เพื่อสรุปสถานการณ์ภายหลังจากที่มีมาตรการเข้มในพื้นที่ 10 จังหวัด ตั้งแต่ 12 กรกฎาคมที่ผ่านมา         ช่วงบ่ายพรุ่งนี้นายกรัฐมนตรีเป็นประธานประชุมคณะกรรมการนโยบายเขตพัฒนาพิเศษภาคตะวันออกครั้งที่สอง / 2564 ผ่านระบบวีดีโอคอนเฟอเรนซ์ที่ห้อง PMOC ตึกไทยคู่ฟ้า และการเข้าร่วมการประชุมผู้นำเขตเศรษฐกิจเอเปคอย่างไม่เป็นทางการผ่านระบบวีดีโอคอนเฟอเรนซ์ที่ตึกภักดีบดินทร์ทำเนียบรัฐบาลช่วงเย็น         สำหรับภาระกิจนายกฯในเย็นวันนี้ (15 ก.ค.) พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เตรียมเป็นประธานในพิธีเปิด Samui Grand Opening การรับนักท่องเที่ยวภายใต้รูปแบบ Samui Plus Model ที่หาดเฉวง เกาะสมุย ผ่านระบบ Video Conference เนื่องจากยังคงกักตัวภายในบ้านพัก กรมทหารราบที่ 1 มหาดเล็กราชวัลลภรักษาพระองค์ หรือ ร.1 รอ.